Keskustelu:Yhteisövero

message: *Verotuksessa lähdetään liikkeelle eri verojen vertaamisesta keskenään (perusperiaate).
*Yhteisövero on helppo määrätä ja yritykset ovat luotettavia sen maksamisessa.
*Yhteisövero kai usein ajatellaan yrityksen maksamaksi korvaukseksi julkisen infrastruktuurin käytöstä (tiet, turvallisuus ym.)
*Yhteisövero ei vääristä hyödykemarkkinoita (vrt. arvonlisävero, autovero) eikä vaikuta negatiivisesti työn tarjontaan (vrt. palkansaajien verot).
*Monet yritykset kykenevät tekemään nollatuloksia tulossuunnittelun avulla, jolloin yhteisöverolla ei ole merkitystä, sillä sitä ei tule maksettavaksi, kun ei ole voittoa, josta sitä maksettaisiin... Kasvuyritykset harvoin tuottavat voittoa, vaan lähinnä pitkään tappiota... Kookkaammista ja vakiintuneista yrityksistä esim. McDonald's on Suomessa tappiollinen eikä maksa siten yhteisöveroa: http://yritys.taloussanomat.fi/y/mcdonalds-oy/helsinki/0196190-3/.
*Ainakin Yhdysvalloissa yhteisöveroa vastaava "corporate tax" on n. 35 prosenttia. Yhdysvaltojen yhteisöveroa voidaan pitää kansainvälisessä vertailussa korkeana, mutta kyllä Yhdysvaltojen talous on hyvinvoiva ja kilpailukykyinen korkeasta yhteisöverosta huolimatta... Kanadan Ontariossa corporate tax on 26,5 % (liittovaltio 15 % + Ontarion provinssi 11,5 %).
*Jos tavoitteena on laaja veropohja, eli käytännössä tasaisesti matalat verot kaikissa asioissa sen sijaan, että olisi vain pieni määrä ankarasti verotettuja asioita ja loppuja asioita ei verotettaisi lainkaan, niin laajan veropohjan tavoite on ainakin yhteisöveron poistamisen tai tuntuvan alentamisen kannalta ristiriidassa. Siis toisin sanoen samaan aikaan olisi korkeita veroja muissa asioissa, kuten palkoissa, autoissa jne.
*Erään muistamani arvion mukaan yhteisöveron lasku tai poisto maksaisi itsensä takaisin 50-70 %. Netistä löytyy ajatuksia, että maksaisi itsensä takaisin vähintään 50-prosenttisesti. Miten sitten onkaan laskettu? Ja miten luotettava tieto?
*Jos yhteisövero olisi nollassa, Suomeen ei jäisi "varsinaisesta yritystoiminnasta" veroa... Yhteisövero 0% ja osingot verottomia ulkomaiselle emoyhtiölle tai esim. julkisesti listaamattomasta yhtiöstä Ruotsiin maksettuina... Tuo olisi aika jännä yhdistelmä, että yhteisövero 0% ja osingosta veroa 0%... Varmaan käytännön kannalta täytyy laskea niin, että: ((voitto - yhteisövero) - osingosta maksettava vero) = jää verojen jälkeen? --Hartz (keskustelu) 23. marraskuuta 2014 kello 00.15 (EET)
thread_title: Yhteisöverosta ja sen alentamisesta

message: Vuosi	Vero (%)	Veron tuotto (mrd. euroa)
2014 	20,0    	3,68
2013 	24,5    	4,20
2012 	24,5    	4,30
Voisikos artikkeliin lisätä jonkin tämänkaltaisen taulukon? Mietin vaan, että kummin päin vuosien kannattaisi juosta taulukossa? Tuotot olen napannut hatusta, sillä tietoja ei ole minulla käsillä. --Hartz (keskustelu) 23. marraskuuta 2014 kello 00.49 (EET)
replies: text: Sopisiko tuollaiseen taulukkoon viimeiset kymmenen vuotta? Ei ehkä sen enempää kannata luetella? --Hartz (keskustelu) 23. marraskuuta 2014 kello 00.52 (EET)
replies: text: : Taulukko olisi hyvä. Vanhin vuosi ensin, eikä 10 v rajoitustakaan tarvinne. --Wähäwiisas (keskustelu) 23. marraskuuta 2014 kello 11.52 (EET)
thread_title:  Taulukko 

message: Lisäsin jokin aika sitten artikkeliin mallineen "Korjattava/Suomi", mutta Wähäwiisas poisti sen muutama päivä myöhemmin perusteluinaan, että artikkeli nimenomaan käsittelee yhteisöveroa Suomen näkökulmasta. Eikö artikkelin otsikon tällöin pitäisi olla "yhteisövero Suomessa"? Tällä hetkellä artikkelin otsikko on pelkkä "yhteisövero", ja esimerkiksi englanninkielisen Wikipedian vastaava artikkeli "corporate tax" käsittelee yhteisöveroa yleisesti eikä jonkin tietyn maan näkökulmasta. ►Teamy (keskustelu) 29. heinäkuuta 2018 kello 20.00 (EEST)
replies: text: Voisi laatia artikkelin nimeltä Yritysverotus ja kertoa siinä yritysten verotuksesta eri maissa. Yritysten verottaminen ja yhteisövero eivät ole sama asia. Yhteisövero on Suomessa vain yksi tapa verottaa yritystuloa (kts. Yritysverotus Suomessa). Yhteisövero ei koske kaikkia suomalaisia yritysmuotoja, mutta toisaalta se koskee muitakin yhteisöjä kuin varsinaisia yrityksiä. Yleisartikkeli yritysverotuksesta kannattaa luoda yleisemmällä tasolla kuin Suomen yhteisöveron pohjalta, koska eri maiden verotus eroaa toisistaan. --Wähäwiisas (keskustelu) 30. heinäkuuta 2018 kello 12.04 (EEST)
thread_title:  Yhteisövero Suomessa?